Ek het ook 'n fiets rak op die Ford en teen die sleep spoed maak dit nie regtig so groot verskil in brandstof verbruik nie.
Bo-op is defnitief 'n opsie, ek het net 'n ander probleem, ek het net een arm, en weet nie of ek die fietse bo-op sal kan vasmaak nie.
Ek het op jou post van die pophuis en vuil MTB afgekom toe ek gesoek het, ek is bly jy het reg gekom.
Ek is skrikkerig vir dit, vir jou werk dit op 'n off-roader, maar ek is nie so seker my van se on-road chassis is so sterk soos 'n off-roader chassis nie
Ek vat ook twee saam ,ek sit hulle in die bus en gooi 2 komberse oor hulle dat hulle nie iets krap nie
Daar is heelwat mense met fietsrakke agter hul woonwaens. Gaan kyk bietjie hoe hulle dit gedoen het. Dalk kan twee agterop kom en so twee in die woonwa self?
Ek verbeel my Jurgens Ci het al te kenne gegee dat 'n sleepstang agterop hul waens die waarborg ongeldig maak, want die onderstel is nie daarvoor ontwerp nie. As die wa uit waarborg is, behoort dit nie 'n probleem te wees nie. Maak net seker dat dit nie 'n modifikasie is wat versekeringsimplikasies ook kan hê nie.
Hans is korrek. Jurgens het dit 'n paar jaar terug duidelik gestel in 'n kommentaar in Caravan & Outdoor Life dat 'n karavaan se onderstel nie sterk genoeg is om 'n sleephak te monteer nie. Daarby moet iemand wat dit wel doen om 'n sleepwa te hak, die regulasies oor die remstelsel wat vereis word gaan naslaan. Beide sleepwa en karavaan moet met diensremme - nie inloopremme nie - toegerus word.
As jy wel die fietse agter die karavaan plaas, maak net seker dat al die ligte en nommerplaat sigbaar is.
Ek het baie lank my Boot agter my Penta gesleep. Daar is heelwat mense wat 'n klein sleepwa agter die karavaan sleep. Ek het gebruik gemaak van twee Yellowblade stabiliserders. Dit het puik gewerk.
Draai sirkel is bietjie grooter en Natuurlik stop afstande. Was nooit 'n probleem vir my on teen 85-90Km/h te sleep nie want ek is al op vakansie wanneer ek agter die stuur in klim.
Daai bus van jou het baie plek ek sal twee fietse sonder voorwiele op Thule rak op die dak sit soos Willem en twee ander agter in die bus.
Dit het my geweldig gepla want ek kon sien wat agter gebeur met die fietse op n rak. Dit is wat jy nie sal sien terwyl jy sleep nie.......dit lyk kompleet of die fietse vorentoe en agter toe beweeg.
Nou ek wil nie graag teen 100km/h agter jou ry as daai fietse afkom nie...glo my, en jy gaan heel waarskynlik eers agterkom dat jou fietse weg is teen die tyd dat jy by jou bestemming aan kom.
Ek ry al vir baie jare af Kaap toe en het al paarkeer die fietse op die Ford gehad. Soos laas Desember het ek hulle weer op gehad Eiland Spa toe en 'n vriend het met sy TX Territory saam gesleep, hy sleep 'n Sprite Scenic (ook 'n vaste dak) en ek het by elke pomp net so 2 tot 3 liters meer as hy in gegooi.
Ek het dit ook al gesien, en dis eintlik vreesaanjaend hou die fietse die dra-rak laat wieg. Ek trek myne deesdae vas met tie-downs net om die beweging te verminder
Het op my Sprite Scout 'n hak aan die karavaan gehad en 'n Thule fietsrak vir 3 fietse - die een waar die fietse op staan en nie hang nie - en oorhals selfs stadig op grondpad gery.
Met my kamara agteraan die woonwa kon ek presies sien wat die fietse doen.Glo dat drie fietse op 'n rak aan die towbar minder stress op wa se onderstel plaas as die sleep van 'n ventertjie. Gaan vir my hak aan Swing installeer.
Ek het dieselfde probleem met die fietse. Ek moet plek he vir 5 fietse. Alhoewel ek seker is my Echo se onderstel is sterk genoeg. Ek het ook al n ekstra waentjie ,maar hy het nie remme op nie.
Gewig agter op n wa met twee fietse sal nie groot verskil maak nie, die Explorer voel ek nie met die jerry kanne as hulle fol is nie.
Ons het pool noodles kleiner gesny en oor die skerp dele van die fietse soos die trappe gesit, om so die kaavaan te beskerm.
Dit was 'n ou een wat ek gehad het op my bakkie, hy het sommer aan die dropplate vasgeskroef. Ek dink ek het hom daai tyd by Makro of Game gekoop. Dit is 'n Holdfast maak.